Source: http://www.ucps.sk/FAQ_charitativna_reklama
Timestamp: 2018-09-19 14:32:29+00:00
Document Index: 2599082

Matched Legal Cases: ['§ 13', '§ 50', '§ 3', '§ 12', '§ 50', '§ 12', '§ 50']

UčPS - FAQ - charitatívna reklama
FAQ - charitatívna reklama NEPREČÍTANÉ
05.04.2018, UčPS tím (Spracoval: Ing. Simoneta Sepešiová )
PRÁVNE INŠTITÚTY / TÉMY: Implementácia zákona o športe,	Otázky a odpovede,	Charitatívna reklama
POJMY: šport ,	financovanie,	zákon,	športová organizácia,	otázky ,	odpovede,	účtovníctvo
1. Čo je podstatou charitatívnej reklamy?
2. Aký je rozdiel charitatívnej reklamy oproti bežnej reklame?
Obsahovo ide aj pri charitatívnej reklame o poskytnutie reklamy, ktorá je v zákone o reklame definovaná ako predvedenie, prezentácia alebo iné oznámenie v každej podobe súvisiace s obchodnou, podnikateľskou alebo inou zárobkovou činnosťou s cieľom uplatniť produkty na trhu.
Rozdiel je v tom, že pri “bežnej reklame” príjem poskytovateľa reklamy (napr. športového klubu s právnou formou o. z.), je príjmom z podnikania, ktorý podlieha zdaneniu a po zdanení ho prijímateľ (klub) môže použiť voľne podľa vlastného uváženia/rozhodnutia. Pri charitatívnej reklame je však viazaný účel použitia odplaty za šírenie reklamy, ktorý musí byť charitatívny.
Aké sú to “charitatívne účely”?
Zákon o dani z príjmov v § 13 ods. 1 písm. b) v súvislosti s charitatívnymi účelmi odkazuje na § 50 ods. 5, kde sú uvedené tieto všeobecne prospešné účely:
3. Kto môže využiť charitatívnu reklamu v športe?
Charitatívnu reklamu môžu využiť športové zväzy, športové kluby a iné športové organizácie, ktoré sú právnickými osobami, t.j. majú IČO a majú právnu formu občianskeho združenia, nadácie, neinvestičného fondu alebo neziskovej organizácie poskytujúcej všeobecne prospešné služby.
Občianske združenie je zriadené podľa zákona č. 83/1990 Zb. o združovaní občanov v znení neskorších predpisov. Občianskymi združeniami sú spolky, spoločnosti, zväzy, hnutia, kluby a iné občianske združenia, ako aj odborové organizácie, v ktorých sa združujú občania, prípadne môžu byť členmi združenia aj právnické osoby. Združenia sú právnickými osobami.
Nadácia je zriadená podľa zákona č. 34/2002 Z. z. o nadáciách a o zmene Občianskeho zákonníka v znení neskorších predpisov. Nadácia je účelové združenie majetku, ktorý slúži na podporu verejnoprospešného účelu. Nadácia je právnická osoba; zapisuje sa do registra nadácií, ktorý vedie Ministerstvo vnútra Slovenskej republiky
Neinvestičný fond zriadený podľa zákona č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z.z. je neziskovou právnickou osobou, ktorá združuje peňažné prostriedky určené na plnenie všeobecne prospešného účelu alebo individuálne určenej humanitnej pomoci pre jednotlivca alebo pre skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.
Nezisková organizácia poskytujúca všeobecne prospešné služby zriadená podľa zákona č. 213/1997 Z. z. o neziskových organizáciách poskytujúcich všeobecne prospešné služby je právnická osoba založená podľa uvedeného zákona, ktorá poskytuje všeobecne prospešné služby za vopred určených a pre všetkých používateľov rovnakých podmienok a ktorej zisk sa nesmie použiť v prospech zakladateľov, členov orgánov ani jej zamestnancov, ale sa musí použiť v celom rozsahu na zabezpečenie všeobecne prospešných služieb.
4. Môžu využiť charitatívnu reklamu aj športové kluby?
5. Môžu využiť charitatívnu reklamu aj športové zväzy?
ÁNO, charitatívnu reklamu môžu využiť aj športové zväzy, keďže tieto majú mať podľa zákona /§ 3 písm. m) zákona o športe/ právnu formu občianskeho združenia. Športové zväzy môžu využiť príjem z charitatívnej reklamy, vzhľadom na ich povahu a cieľ činnosti okrem podpory a rozvoja športu, aj na podporu vzdelávania (napr. rozhodcov, delegátov, trénerov a pod.) alebo aj na organizovanie a sprostredkovanie dobrovoľníckej činnosti (usporiadatelia, rozhodcovia, tréneri, vedúci družstiev a iné podporné činnosti v športe vykonávané na báze dobrovoľníckej činnosti).
6. Dokedy je treba použiť príjem z charitatívnej reklamy na verejnoprospešné účely?
Príjem z charitatívnej reklamy sa má podľa zákona použiť do konca nasledujúceho zdaňovacieho obdobia, t.j. príjem poskytnutý v roku 2018 je potrebné použiť na charitatívne účely do konca roka 2019.
7. Čo v prípade, ak prijímateľ prostriedkov (daňovník) do uplynutia ustanovenej lehoty nepoužije príjmy z reklám oslobodené od dane alebo ich časť na charitatívny účel?
Prijímateľ prostriedkov (daňovník) je povinný v takom prípade zahrnúť tieto príjmy alebo ich nepoužitú časť do základu dane najneskôr v zdaňovacom období, v ktorom uplynie lehota na použitie príjmov. T. j. ak príjem z charitatívnej reklamy alebo jeho časť získaný v roku 2018 nepoužije do konca roku 2019 na charitatívne účely, zahrnie tieto príjmy do základu dane za rok 2019 v daňovom priznaní za rok 2019, ktoré bude podávať v roku 2020. Na objednávateľa reklamy a jeho daňovú povinnosť to nemá žiadny vplyv.
8. Ako sa bude preukazovať daňovému úradu, že ide o charitatívnu reklamu?
9. Odkedy je možné využívať charitatívnu reklamu?
Charitatívnu reklamu aj s daňovými benefitmi na strane prijímateľa prostriedkov (oslobodenie od dane z príjmov do výšky 20 000 eur) je možné využívať od 1.1.2018, kedy nadobudla účinnosť novela zákona o dani z príjmov č. 344/2017 Z. z. avšak daňové benefity bude možné prvý raz uplatniť až v rámci daňového priznania za rok 2018, ktoré sa bude podávať v roku 2019.
10. Je možné, aby si slovenská firma zaplatila charitatívnu reklamu priamo u zahraničnej neziskovej organizácie napr. v Českej republike?
Organizácia sa zaoberá podporou vedy a výskumu. Alebo napríklad priamo vo verejnej výskumnej inštitúcii v zahraničí?
Osobitosťou charitatívnej reklamy je, že objednávateľ reklamy (podnikateľ) a šíriteľ reklamy t.j. niektorý zo 4 typov neziskových subjektov uvedených v § 12 ods. 3 písm. a) zákona o dani z príjmov, sa dohodnú, že poskytnuté finančné alebo nefinančné plnenie za šírenie reklamy jeho prijímateľ (neziskový subjekt) použije výlučne na konkrétny charitatívny účel, ktorý je špecifikovaný v zmluve o (charitatívnej) reklame. Tento charitatívny účel musí spadať do niektorej z verejejnoprospešných/charitatívnych oblastí, ktoré sú rámcovo vymedzené v § 50 ods. 5 zákona o dani z príjmov.
To platí aj vtedy, keď si podnikateľ objedná reklamu u neziskového subjektu so sídlom v inom štáte, kde bude zrejme ešte ťažšie zdôvodniť ako reklama v inom štáte podporí úspešnosť podnikania podnikateľa na slovenskom, pripadne na širšom trhu.
Neziskový subjekt, ktorý prijal plnenie od podnikateľa zdaňuje svoj príjem zo zmluvy o reklame alebo aj zo zmluvy o charitatívnej reklame v štáte, kde má sídlo a kde vykonáva činnosť. Pre tento subjekt sú preto smerodajné daňové zákony príslušného iného štátu, v ktorom má sídlo a vykonáva činnosť, nie slovenské.
To však platí iba pre neziskové subjekty - daňovníkov podľa § 12 ods. 3 pism. a) zákona o dani z príjmov, ktorí zdaňujú svoje príjmy na Slovensku podľa slovenských daňových zákonov.
11. Skutočne je potrebné presne špecifikovať na aký účel budú prostriedky pouzité?
Jedna sa o neziskovú organizáciu a preto sa chcem opýtať, či nestačí napísať, že prostriedky z charitatívnej reklamy budú použité na verejnoprospešné ciele v zmysle stanov poskytovateľa charitatívnej reklamy, resp. v zmysle § 50 ods. 5 zákona o dani z príjmov, bez uvedenia konkrétneho účelu použitia?
Pre partnera, ktorý prostriedky poskytol bude dôveryhodnejšie, keď bude mať možnosť ako takej kontroly, či prostriedky boli použité na sledovaný účel, to všetko v spojitosti s reklamou, ktorú by mal mať možnosť dohľadať v spojitosti s daným účelom (športové podujatie, vzdelávací kongres a pod.)